CELEX: 22012D0028
Language: el
Date: 2012-02-10 00:00:00
Title: Απόφαση της Μεικτής Επιτροπής του ΕΟΧ αριθ. 28/2012, της 10ης Φεβρουαρίου 2012 , για την τροποποίηση του παραρτήματος XX (Περιβάλλον) της συμφωνίας για τον ΕΟΧ

21.6.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 161/34
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 28/2012
   της 10ης Φεβρουαρίου 2012
   για την τροποποίηση του παραρτήματος XX (Περιβάλλον) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα XX της συμφωνίας τροποποιήθηκε από την απόφαση αριθ. 158/2011 της Μεικτής Επιτροπής του ΕΟΧ της 2ας Δεκεμβρίου 2011 (1).
            
         
               (2)
            
            
               Η οδηγία 2003/35/ΕΚ του Ευρωπαϊκού Κοινοβουλίου και του Συμβουλίου, της 26ης Μαΐου 2003, σχετικά με τη συμμετοχή του κοινού στην κατάρτιση ορισμένων σχεδίων και προγραμμάτων που αφορούν το περιβάλλον και με την τροποποίηση όσον αφορά τη συμμετοχή του κοινού και την πρόσβαση στη δικαιοσύνη, των οδηγιών 85/337/ΕΟΚ και 96/61/ΕΚ του Συμβουλίου (2) πρέπει να ενσωματωθεί στη συμφωνία.
            
         
               (3)
            
            
               Η οδηγία 2008/1/ΕΚ του Ευρωπαϊκού Κοινοβουλίου και του Συμβουλίου, της 15ης Ιανουαρίου 2008, σχετικά με την ολοκληρωμένη πρόληψη και έλεγχο της ρύπανσης (3) πρέπει να ενσωματωθεί στη συμφωνία.
            
         
               (4)
            
            
               Η οδηγία 2008/1/ΕΚ καταργεί την οδηγία 96/61/ΕΟΚ του Συμβουλίου (4), η οποία έχει ενσωματωθεί στη συμφωνία και πρέπει, συνεπώς, να διαγραφεί από τη συμφωνία,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα XX της συμφωνίας τροποποιείται ως εξής:
   
               1.
            
            
               Στο σημείο 1α (οδηγία 85/337/ΕΟΚ του Συμβουλίου) προστίθεται η ακόλουθη περίπτωση:
               
                           «—
                        
                        
                           
                              32003 L 0035: οδηγία 2003/35/ΕΚ του Ευρωπαϊκού Κοινοβουλίου και του Συμβουλίου, της 26ης Μαΐου 2003 (ΕΕ L 156 της 25.6.2003, σ. 17).».
                        
                     
         
               2.
            
            
               Το κείμενο του σημείου 1ζ (οδηγία 96/61/ΕΚ του Συμβουλίου) αντικαθίσταται από τα ακόλουθα:
               «32008 L 0001: οδηγία 2008/1/ΕΚ του Ευρωπαϊκού Κοινοβουλίου και του Συμβουλίου, της 15ης Ιανουαρίου 2008, σχετικά με την ολοκληρωμένη πρόληψη και έλεγχο της ρύπανσης (Κωδικοποιημένη έκδοση) (ΕΕ L 24 της 29.1.2008, σ. 8).
               Οι μεταβατικές διατάξεις που περιλαμβάνονται στα παραρτήματα της πράξης προσχώρησης της 16ης Απριλίου 2003 για τη Σλοβακία (παράρτημα XIV, κεφάλαιο 9, τμήμα Δ, σημείο 2) σχετικά με την οδηγία 96/61/ΕΚ εφαρμόζονται τηρουμένων των αναλογιών.
               Οι μεταβατικές διατάξεις που περιλαμβάνονται στα παραρτήματα της πράξης προσχώρησης της 25ης Απριλίου 2005 ή, κατά περίπτωση, του πρωτοκόλλου προσχώρησης της 25ης Απριλίου 2005 για τη Βουλγαρία (παράρτημα VI, κεφάλαιο 10, τμήμα Δ, σημείο 1) και τη Ρουμανία (παράρτημα VII, κεφάλαιο 9, τμήμα Δ, σημείο 1) σχετικά με την οδηγία 96/61/ΕΚ εφαρμόζονται τηρουμένων των αναλογιών.».
            
         
               3.
            
            
               Μετά το σημείο 1ι (οδηγία 2007/2/ΕΚ του Ευρωπαϊκού Κοινοβουλίου και του Συμβουλίου) παρεμβάλλεται το ακόλουθο σημείο:
               
                           «1ια.
                        
                        
                           
                              32003 L 0035: οδηγία 2003/35/ΕΚ του Ευρωπαϊκού Κοινοβουλίου και του Συμβουλίου, της 26ης Μαΐου 2003, σχετικά με τη συμμετοχή του κοινού στην κατάρτιση ορισμένων σχεδίων και προγραμμάτων που αφορούν το περιβάλλον και με την τροποποίηση όσον αφορά τη συμμετοχή του κοινού και την πρόσβαση στη δικαιοσύνη, των οδηγιών 85/337/ΕΟΚ και 96/61/ΕΚ του Συμβουλίου (ΕΕ L 156 της 25.6.2003, σ. 17).».
                        
                     
         Άρθρο 2
   Τα κείμενα των οδηγιών 2003/35/ΕΚ και 2008/1/ΕΚ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 11 Φεβρουαρίου 2012, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (5).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 10 Φεβρουαρίου 2012.
      
         
            Για τη Μεικτή Επιτροπή του ΕΟΧ
         
         
            Ο εκτελών καθήκοντα Προέδρου
         
         Gianluca GRIPPA
      
   
   
      (1)  ΕΕ L 76 της 15.3.2012, σ. 45.
   
      (2)  ΕΕ L 156 της 25.6.2003, σ. 17.
   
      (3)  ΕΕ L 24 της 29.1.2008, σ. 8.
   
      (4)  ΕΕ L 257 της 10.10.1996, σ. 26.
   
      (5)  Έχουν αναφερθεί συνταγματικές απαιτήσεις.
   
      Κοινή δήλωση των συμβαλλόμενων μερών στην απόφαση αριθ. 28/2012 της Μεικτής Επιτροπής του ΕΟΧ, 10ης Φεβρουαρίου 2012, για την ενσωμάτωση των οδηγιών 2003/35/ΕΚ και 2008/1/ΕΚ στη συμφωνία
      
         «Με την ενσωμάτωση των οδηγιών 2003/35/ΕΚ και 2008/1/ΕΚ στη συμφωνία για τον ΕΟΧ δεν αμφισβητείται η άποψη σύμφωνα με την οποία οι κανόνες πολιτικής δικονομίας δεν αποτελούν μέρος της συμφωνίας για τον ΕΟΧ.»